Lisa 1. Hankeleping *projekt*

|  |  |
| --- | --- |
| **Poolte andmed** | |
| **Tellija** | **Siseministeeriumi infotehnoloogia- ja arenduskeskus** |
| Registrikood | 70008440 |
| Aadress | Mäealuse 2/2, 12618 Tallinn |
| Tellija esindaja |  |
| Esinduse alus | *Põhimäärus/volikiri* |
| Kontaktisikud | 1. Silver Metsatsirk, tarkvarahaldur, [Silver.metsatsirk@smit.ee](mailto:Silver.metsatsirk@smit.ee), 5194 9707, või tema asendaja; 2. Mart Järvi, valdkonna peaarhitekt, [mart.jarvi@smit.ee](mailto:mart.jarvi@smit.ee), 518 8806, või tema asendaja; 3. Tarvo Kesküla, juhataja, [tarvo.keskyla@smit.ee](mailto:tarvo.keskyla@smit.ee), 5348 8008, või tema asendaja; 4. … |
|  | |
| **Täitja** | ***OÜ/AS*** |
| Registrikood |  |
| Aadress |  |
| Täitja esindaja |  |
| Esinduse alus | *Põhikiri/volikiri* |
| Kontaktisikud | *1.Nimi, ametinimetus, e-post, telefon.* |
| Arvelduskonto number kuhu arve tasutakse |  |

|  |  |
| --- | --- |
| **1. Lepingu sõlmimise alus** | Riigihangete seaduse § 48 lõike 1 alusel teostatud avatud hankemenetlusega riigihanke "SonarQube litsentsid ja tootetugi 2026" (viitenumber 301781) alusdokumendid ning täitja poolt …. esitatud pakkumus. |
| **2. Lepingu ese** | Hankelepingu esemeks on SonarQube litsentsid koos tootetoega vastavalt lisale 2. |
| **3. Rahastamisallikas** | Riigieelarve. |

1. **Lepingu täitmine, lepingu eseme üleandmine-vastuvõtmine**
   1. Hankelepingu alusel täitja annab üle ning tellija võtab vastu lepingu lisas 2 sätestatud tehnilisele kirjeldusele vastava lepingu eseme. Litsentsidele kohaldatakse SMIT müügilepingute üldtingimusi (lisa 1) ja tootetoele SMIT käsunduslepingute üldtingimusi (lisa 1.1).
   2. Täitja aktiveerib litsentsid ja võimaldab tellijal lepingu eset kasutada alates lepingu sõlmimisele järgnevast päevast, aga mitte varem kui 01.01.2026. Lepingu esemeks olevate litsentside kasutusõigus ja tootetoe osutamine kehtib 12 kuud.
   3. Tellijal on õigus viie tööpäeva jooksul kontrollida lepingu eseme vastavust lepingutingimustele. Lepingu eseme vastuvõtmine toimub arve heakskiitmise teel. Kui arve on suunatud maksmisele, loetakse, et arve on heakskiidetud ning lepingu ese on vastu võetud.
   4. Juhul kui tellija avastab lepingu esemes vigu, puudusi või muu lepingutingimustele mittevastavuse, on tellijal õigus teavitada täitjat lepingu eseme lepingutingimustele mittevastavusest ning määrata täitjale täiendav tähtaeg kestusega mitte rohkem kui 10 tööpäeva lepingu eseme lepingutingimustega vastavusse viimiseks.
   5. Juhul, kui täitja ei tarni lepingu punktis 4.4 sätestatud täiendava tähtaja jooksul tellijale lepingu eset või kui tellija avastab selles jätkuvalt vigu, puudusi või muu lepingutingimustele mittevastavuse, on tellijal õigus leping täitjapoolse lepingu olulise rikkumise tõttu üles öelda.
   6. Kui täitja ei teosta lepingutingimustele vastavat tarnet lepingus kokkulepitud tähtajal, on tellijal õigus kohaldada täitja suhtes leppetrahvi. Leppetrahvi tasumise kohustus algab algselt kokkulepitud tarne teostamise päevale järgnevast päevast ning kestab kuni lepingutingimustele vastava lepingu eseme üleandmiseni.
   7. Täitja on kohustatud tagama, et üle antav lepingu ese vastab litsentside tootja litsentseerimistingimustele. Täitja peab võimaldama tellijal toote õiguspärast kasutamist.
   8. Täitja annab lepingu esemega koos tellijale üle selle olemasolul lepingu eseme kasutamiseks ja haldamiseks vajaliku dokumentatsiooni.
   9. Hankelepingu täitmine toimub hankelepingus sätestatud vastavate kontaktisikute poolt telefoni või e-posti teel esitatud teadete alusel. Telefoni teel edastatud teated tuleb kinnitada e-posti teel.
   10. Tellijal on õigus igal ajal kontrollida lepingu eseme vastavust lepingule ning täitja kinnitustele ning nõuda täitjalt informatsiooni lepingu täitmise kohta.
2. **Lepingu maksumus ja arveldamise kord**
   1. Lepingu kogumaksumus on …. eurot, lisandub käibemaks. Nimetatud hind on lõplik hind, mis kuulub tellija poolt lepingu eseme eest tasumisele, sisaldades ka intellektuaalomandi õiguse tasusid, kui need kohalduvad.
   2. Arveldamine toimub lisas 2 toodud lepingu esemete tarne järgselt ja täitja esitatud arve alusel. Lepingu eseme eest tasutakse ühes osas kogu perioodi eest ette.
   3. Täitja saadab tellijale Eesti e-arve standardile vastava e-arve e-arvete operaatori kaudu. E­arves peab lisaks standardis nimetatud andmetele olema toodud tellija kontaktisiku perekonnanimi ning riigihanke viitenumber, hankelepingu number ja hankelepingu osa 15-kohaline viitenumber. E-arve loetakse laekunuks selle laekumise kuupäevast.
   4. Arve maksetähtaeg on 21 kalendripäeva.
3. **Vastutus**
   1. Täitja vastutab lepinguliste kohustuste rikkumisel. Kohustuse rikkumisel on teisel poolel õigus kasutada kõiki seadusest või lepingust tulenevaid õiguskaitsevahendeid vastavalt võlaõigusseadusele.
   2. Tellijal on lisaks mujal lepingudokumentides sätestatule õigus nõuda täitjalt leppetrahvi järgmistel juhtudel:
      1. kokku lepitud tarneaja (sh tootetoe aktiveerimine) ületamisel kuni 0,25% hankelepingu kogumaksumusest iga viivitatud kalendripäeva eest iga vastava juhtumi korral, kuid mitte rohkem, kui hankelepingu kogumaksumus;
      2. lepingu olulise rikkumise korral kuni 5% hankelepingu kogumaksumusest iga rikkumise eest. Täitja poolse olulise hankelepingu rikkumise korral ei pea tellija määrama täitjale lepingu täitmiseks võlaõigusseaduse §-s 114 nimetatud täiendavat tähtaega ning tellijal on muu hulgas õigus hankeleping üles öelda või hankelepingust taganeda.
   3. Nõuetekohase esitatud arve tasumisega viivitamisel on täitjal õigus nõuda ja tellijal kohustus maksta viivist kuni 0,1% tähtaegselt tasumata summalt iga viivitatud kalendripäeva eest, kuid mitte rohkem kui tähtaegselt tasumata summa.
   4. Oluliseks rikkumiseks loevad pooled lisaks võlaõigusseaduses sätestatule muuhulgas:
      1. mõjuva põhjuseta lepingu täitmise katkestamine või täitmisele mitte asumine;
      2. valeinfo esitamine;
      3. lepingu täitmiseks vajalike õiguste (sealhulgas load, litsentsid, intellektuaalse omandi õigused) puudumine;
      4. intellektuaalse omandi õiguste ja nende kasutamise tingimuste rikkumine;
      5. konfidentsiaalsuskohustuse rikkumine;
      6. lepingujärgsete kohustuste korduvat (vähemalt kahel korral) täitmata jätmist;
      7. tähtaegselt lepingu täitmata jätmist selliselt, et tehnilises kirjelduses sätestatud eesmärgi täitmine ei ole enam tähtaegselt realistlik;
      8. lepingujärgsete kohustuste üleandmine kolmandale isikule ilma tellija digiallkirjastatud nõusolekuta.
   5. Juhul, kui käesolev hankeleping öeldakse üles täitja süü tõttu, kohustub täitja tagastama tellijale juba tasutud, kuid kasutamata jäänud teenuste perioodi eest tasutud summa.
4. **Lepingu kehtivus**
   1. Leping jõustub alates hetkest, mil pooled on lepingu allkirjastanud.
   2. Leping kehtib kuni lepinguliste kohustuste täitmiseni**.** Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu.
   3. Lepingu täitmisel peab täitja ja tema töötajad või lepingupartnerid järgima veebiaadressil https://www.smit.ee/et/hanked avaldatud infoturbekorda.
5. **Täitja kinnitused**
   1. Täitja avaldab ja kinnitab, et:
      1. ta on lepinguga, selle lisadega ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      3. on tutvunud lepingu lahutamatuks osaks olevate SMIT müügilepingute ja käsunduslepingute üldtingimustega ning infoturbe korraga;
      4. esitab hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja iga hankelepingu täitmisel lisanduva alltöövõtja kohta.
6. **Lepingu lisad**
   1. Lisa 1 – SMIT müügilepingute üldtingimused;
   2. Lisa 1.1 – SMIT käsunduslepingute üldtingimused;
   3. Lisa 2 – Tellija tehniline kirjeldus;
   4. Lisa 3 – Täitja pakkumus.

*Leping on koostatud ja allkirjastatud digitaalselt*